section_heading: Natronski papir
paragraph_text: Natronski papir ili kraft papir se proizvodi od nebijeljene ili bijeljene sulfatne celuloze s veoma velikom čvrstoćom na istezanje. Svojstven je po smeđoj boji. Natronski papir za izradu vreća keljen je i vodootporan, strojnogladak ili jednostrano gladak, gramature oko 80 g/m<sup>2</sup>. Natronski papir manje gramature (od 20 do 30 g/m<sup>2</sup>) služi kao kabelski, toaletni ili kao omotni papir za posebne svrhe, a najtanji (od 6 do 12 g/m<sup>2</sup>) kao kondenzatorski papir.